open-index/open-wikipedia-markdown huggingface dataset:
QSZ-92

**QSZ-92** -palveluspistooli () on Norincon Kiinan Kansan vapautusarmeijalle valmistama kaksitoiminen itselataava pistooli, joka on ollut käytössä 1990-luvun lopulta lähtien. Se toimii lyhytrekyyliperiaatteella ja sen lukitusmekanismina on pyörähtämällä lukittuva piippu.

Tarve QSZ-92:n kehittämiseksi esiteltiin vuonna 1987, kehityshanke hyväksyttiin virallisesti 1994. Vuonna 1998 valmistui 9 mm pistoolimalli ja vuonna 2000 5,8 mm:n malli. QSZ-92:ä valmistetaan kahdella kaliiperilla: tavallisin versio on 9 x 19 mm Parabellum/Luger ja hieman harvinaisempi versio käyttää aseelle erityisesti tarkoitettua 5,8 mm panssarinläpäisevää luotia QSZ-92-5.8. Jälkimmäinen muistuttaa belgialaista 5,7 x 28 mm patruunaa.

Vientiversioihin (9 mm luoti) lukeutuu CF-98 (piipun ikä noin 8&nbsp;000 laukausta) ja NP-42 (noin 10&nbsp;000 laukausta). Kahvan tähtikaiverrukseen on merkitty aseeseen sopiva kaliiberikoko.

## Lähteet

## Aiheesta muualla
*QSZ-92 in Modern Firearms
*QSZ-92 Pistol
Huomattavien henkilöiden ryhmä

**Huomattavien henkilöiden ryhmä** () oli Kansainyhteisön vuonna 1986 asettama ryhmä, jonka tarkoituksena oli arvioida tulisiko Kansainyhteisön liittyä kansainvälisiin talouspakotteisiin Etelä-Afrikkaa vastaan. 

Ryhmä perustettiin, koska Kansainyhteisön kokouksessa Nassaussa, Bahamalla ei ollut päästy asiasta yhteisymmärrykseen: Kansainyhteisön kehitysmaajäsenet olivat kannattaneet pakotteita, kun taas Yhdistyneen kuningaskunnan pääministeri Margaret Thatcher kannatti "rakentavan yhteistyön" politiikkaa Etelä-Afrikan hallituksen kanssa ja vastusti pakotteita. Huomattavien henkilöiden ryhmän muodosti seitsemän valtiomiestä ja sen puheenjohtajina toimivat Australian entinen pääministeri Malcolm Fraser sekä Nigerian entinen johtaja kenraali Olusegun Obasanjo. Ryhmän tavoitteena oli pyrkiä aloittamaan neuvottelut Etelä-Afrikan hallituksen ja vastarintaryhmien välillä ja sen tuli raportoida tilanteesta puolen vuoden kuluttua Lontoossa pidetyssä Kansainyhteisön kokouksessa.

Etelä-Afrikan presidentti P.W. Botha pyrki vakuuttamaan, että maa oli matkalla muutokseen ja suostui ryhmän vierailuun maassa ja salli ryhmän tavata myös vankilassa olleen Nelson Mandelan. Ryhmän työ alkoi myönteisesti ja ryhmä alkoi muodostaa "neuvottelumallia", eli joukkoa myönnytyksiä kiistan molemmilta osapuolilta, joka olisi mahdollistanut varsinaisten neuvottelujen aloittamisen. Myönnytyksiin kuului muun muassa hallituksen joukkojen vetäminen pois townshipeista, osittainen hätätila peruttaisiin ja kielletyt poliittiset järjestöt sallittaisiin ja poliittiset vangit vapautettaisiin. ANC puolestaan lupautui aseellisen kamppailun keskeyttämiseen.

Hallitus suhtautui ehdotuksiin aluksi myönteisesti ja perui hätätilan ja kumosi vihatut "passilait". Toukokuussa 1986 presidentti Botha alkoi kuitenkin perääntyä mahdollisista neuvotteluista ja lopulta toukokuun 19. ryhmän vielä ollessa maassa hallitus toteutti sotilasiskut ANC:n ja PAC:n sotilastukikohtiin Botswanassa, Zimbabwessa ja Sambiassa ja laajensi aikaisemman alueellisen hätätilan koko maahan. Huomattavien henkilöiden ryhmä katsoi tämän tahalliseksi provokaatioksi ja poistui samana iltana Etelä-Afrikasta. Raportissaan se suositteli Kansainyhteisön asettavan laajat ja velvoittavat talouspakotteet Etelä-Afrikalle.

## Lähteet
Markkinatutkimus

**Markkinatutkimuksen** avulla hankitaan tietoja markkinatilanteista ja niiden muutoksista.

Usein virheellisesti luullaan, että markkinatutkimus ja markkinointitutkimus ovat sama asia. Markkinatutkimuksen ja markkinointitutkimuksen erona on kootun ja analysoidun tiedon käyttötarkoitus: Markkinatutkimuksen avulla pyritään ymmärtämään paremmin markkinaa ja siellä vaikuttavia tekijöitä kun taas markkinointitutkimuksella tyypillisesti pyritään vertailemaan tehtyjen toimenpiteiden vaikutuksia.

Nykyaikaisessa markkinatutkimuksessa nidotaan yhteen kerätty tutkimustieto, järjestelmät sekä toimenpide-ehdotukset.

Markkinatutkimuksen käyttötarkoitukset:
* Päätöksenteon laadun ja luotettavuuden parantaminen
* Päätöksenteon prosessin tehostaminen
* Riskinoton rajaaminen ja minimointi
* Ajankohtaisen ja luotettavan tiedon selvittäminen 
* Uusien markkinamahdollisuuksien hahmottaminen

Markkinatutkimuksen tyypillinen toteutusprosessi:
# Ongelman tai tavoitteen määrittäminen
# Tutkimuskonseptin luominen
# Tiedonkeruu
# Analysointi
# Käytäntöön soveltaminen

Markkinatutkimuksen tiedonkeruu toteutetaan tyypillisesti kysymällä kohderyhmän ihmisiltä kysymyksiä. Saadut vastaukset analysoidaan, minkä perusteella voidaan tehdä johtopäätöksiä. Markkinatutkimusta toteuttaessa on huomioitava kerättävän tiedon sisältö sekä kerätyn tiedon käyttötarkoitus, jonka perusteella laaditaan tutkimuskonsepti ja tiedonkeruun kysymysasettelu. Erityistä huomiota on kiinnitettävä myös tiedonkeruun kohderyhmään, jonka perusteella tyypillisesti valitaan tiedonkeruun kanavat. 

Tiedonkeruun kanavia voivat olla esimerkiksi:
* Kirjepostitus, jossa tutkimuslomake
* Sähköpostikysely
* Web-lomake
* SMS-kysely
* Kasvotusten tapahtuva haastattelu
* Puhelinhaastattelu
* Tablet-tutkimus 

Markkinatutkimuksen luotettavuuden kannalta olennaista on varmistua kysymysasettelun validiteetista sekä otannan ja otoksen reliabiliteetista. Perusajatus on, mitä enemmän vastaajia, sen luotettavammin voidaan tehdä johtopäätöksiä. Validiteetin varmistamiseksi syytä on kääntyä tutkijan tai muun tutkimusammattilaisen puoleen. Markkinatutkimuksia Suomessa toteuttavat esimerkiksi yliopistot, ammattikorkeakoulut sekä markkinatutkimusalan yritykset.

## Katso myös

* Markkinointitutkimus
* Asiakastutkimus
* Henkilöstötutkimus
* Sidosryhmätutkimus
* ISO 20252

## Lähteet

# ESOMAR, markkinatutkimus- ja markkinointitutkimus käsitteiden laadulliset tekijät
# ISO (International Organization for Standardization)  ISO 20252 standardi

## Aiheesta muualla

*SMTL (Suomen Markkinatutkimusliitto) 
*ESOMAR (European Society for Opinion and Marketing Research)
Kauhukomedia

**Kauhukomedia** on kirjallisuudessa ja elokuvissa käytetty tyylilaji, jossa yhdistellään kauhua ja komediaa.

Kirjallisuudessa Edgar Allan Poe yhdisteli kauhua ja huumoria jo 1800-luvulla. Yhdysvaltalaisen kirjailijan Washington Irvingin vuonna 1820 julkaisema kauhukomediatarina *The Legend of Sleepy Hollow* on yksi lajityypin ensimmäisistä suurista teoksista.

Elokuvissa usein hirviöt on kuvattu koomisella tavalla tai elokuvien päähenkilöt ovat typeriä ja yleensä uhkeita povipommeja kuten kauhuelokuvissa. Tunnettuja nykyisiä kauhukomedioita ovat muun muassa *[[Scary Movie]]* ja *[[Shaun of the Dead]]*.

## Merkittäviä kauhukomedioita
* *[[Child’s Play]]* (1988)
* *[[Elävien kuolleiden paluu]]* (1985)
* *[[Evil Dead]]* (1981)
* *[[Ihmissusi Lontoossa]]* (1981)
* *[[Kauhun yö]]* (1985)
* *[[Naapurissa kummittelee (elokuva)|Naapurissa kummittelee]]* (1986)
* *[[Scary Movie]]* (2000)
* *[[Shaun of the Dead]]* (2004)
* *[[Verisempi viikonloppu]]* (2006)
* *[[Zombieland]]* (2009)

## Lähteet
Remedios Amaya

**Remedios Amaya** (s. 1. huhtikuuta 1962 **María Dolores Amaya Vegana**) on romanitaustainen laulaja, joka edusti kotimaataan Espanjaa Eurovision laulukilpailussa 1983 kappaleella "¿Quién maneja mi barca?" sinivalkoiseen hameeseen pukeutuneena ja avojaloin. Kappale ei saanut yhtään pistettä ja jäi näin ollen viimeiselle sijalle. "¿Quién maneja mi barca?" oli melko epätavallinen euroviisu, ja siihen oli haettu vaikutteita perinteisestä espanjalaisesta kansanmusiikista (pääasiassa salsasta ja flamencosta). Amaya oli peräisin köyhistä olosuhteista, ja hän oli syntynyt kymmenlapsiseen lapsikatraaseen. Hänellä ei ollut euroviisuesiintymisensä aikoihin takanaan aikaisempia levytyksiä, peruskoulutusta tai lukutaitoa. Hänen valintaansa Espanjan euroviisuedustajaksi ei edeltänyt minkäänlaista semifinaalia tai koekarsintaa. Amaya oli muutamia vuosia poissa julkisuudesta, mutta julkaisi pari uutta levyä 1990-luvun lopussa ja 2000-luvun alussa.

## Diskografia
* *Remedios Amaya* (1978)
* *Luna nueva* (1983)
* *Seda mi Piel* (1984)
* *Me voy contigo* (1997)
* *Soy Gitana* (2000)
* *Sonsonete* (2002)
* *Grandes Éxitos* (2005)
* *Mis sueños azules*
Perun lippu

**Perun lippu** otettiin käyttöön 25. helmikuuta 1825. Sen mittasuhteet ovat 2:3.

## Historia
Argentiinasta ja Chilestä Peruun vuonna 1820 saapunut itsenäisyystaistelija José de San Martín suunnitteli Perulle aluksi punavalkoisen lipun, jonka värit kertoman mukaan tulivat hänen maahan saapuessaan näkemistään flamingoista. Hänen lippunsa koostui kolmionmuotoisista kentistä ja vaakunasta. Perulaiset itsenäisyystaistelijat ottivat vuonna 1822 käyttöön samanvärisen lipun, jossa oli punaiset ja valkoiset vaakakentät sekä punainen aurinko, perinteinen Inkavaltakunnan symboli. Lippu muistutti liikaa Espanjan lippua, joten kentät käännettiin pystysuuntaisiksi. Lopullisessa lipussa, joka otettiin käyttöön vuonna 1825, auringon korvasi uusi vaakuna, jota käytetään valtiolipussa. Lipun punaiset raidat edustavat isänmaanystävien verta ja valkoinen raita puhtautta.

## Lähteet

## Aiheesta muualla
Markkinointitutkimus

**Markkinointitutkimus** on toimenpide, jolla systemaattisesti kerätään ja analysoidaan tietoa esimerkiksi markkinoista, markkinoinnista, mainonnasta tai imagosta.

Markkinointitutkimus sekoitetaan helposti markkinatutkimukseen, joka kuitenkin on edellistä suppeampi käsite. Markkinatutkimuksen avulla pyritään ymmärtämään paremmin markkinaa ja siellä vaikuttavia tekijöitä kun taas markkinointitutkimuksella tarkoitetaan kaikkea sitä tutkimusta jolla pyritään ymmärtämään paremmin yrityksen liiketoimintaympäristöä ja erityisesti asiakasrajapintaa. 

Markkinointitutkimuksen käyttötarkoitukset:
* Markkinoinnin tai mainonnan tehokkuuden mittaaminen
* Toimivimpien markkinointikanavien hahmottaminen 
* Uusien markkinointi- tai mainontamahdollisuuksien hahmottaminen
* Yrityskuvan tai imagon kohottaminen
* Markkinointi- ja myyntitoiminnan tuotos-panossuhteen parantaminen
* Kilpailuedun tutkiminen
* Asiakastyytyväisyystutkimukset

Markkinointitutkimuksen tyypillinen toteutusprosessi:
# Ongelman tai tavoitteen määrittäminen
# Tutkimuskonseptin luominen
# Tiedonkeruu
# Analysointi
# Käytäntöön soveltaminen

Markkinointitutkimuksia toteuttavat Suomessa esimerkiksi markkinointitutkimusalan yritykset.

## Katso myös

* Markkinatutkimus
* Asiakastutkimus
* Henkilöstötutkimus
* Sidosryhmätutkimus
* ISO 20252

## Lähteet

# ESOMAR, markkinatutkimus- ja markkinointitutkimus käsitteiden laadulliset tekijät
# ISO (International Organization for Standardization)  ISO 20252 standardi

## Aiheesta muualla

*SMTL (Suomen Markkinatutkimusliitto) 
*ESOMAR (European Society for Opinion and Marketing Research) 
*The Market Research Society 
*Marketing Research Association
Nacho Libre

**Nacho Libre** on vuonna 2006 ensi-iltansa saanut yhdysvaltalainen komediaelokuva. Elokuvan on ohjannut Jared Hess.

Elokuva kertoo Nachosta, joka toimii luostarin kokkina ja ruokkii nälkää näkeviä lapsia. Mutta öisin hänestä tulee Nacho Libre, Luchador-painija (meksikolainen showpaini). Esqueleto innoittaa Nachon haastamaan Meksikon julmimmat ja parhaimmat painijat, jotta voisi pelastaa lapset ja saisi sisar Encarnaciónin rakastumaan häneen.

## Näyttelijät
Luis García

**Luis García** on seuraavien henkilöiden nimi:

* Luis García Berlanga, espanjalainen elokuvaohjaaja ja -käsikirjoittaja
* Luis García Conde, espanjalainen jalkapalloilija
* Luis García Fernández, espanjalainen jalkapalloilija
* Luis García Meza Tejada, Bolivian entinen presidentti
* Luis García Montero, espanjalainen runoilija
* Luis García Plaza, espanjalainen jalkapallovalmentaja
* Luis García Postigo, meksikolainen jalkapalloilija
* Luis Javier García Sanz, espanjalainen jalkapalloilija.
John Duthie

**John Duthie** (s. 13. toukokuuta 1958, Yorkshire) on englantilainen pokeriammattilainen ja promoottori. Ennen pokeriuraansa hän oli televisio-ohjaaja.

## Televisio

Duthie aloitti televisiossa apulaisohjaajana televisiosarjassa *[[Nuori Indiana Jones seikkailee]]* ja sen jälkeen on ohjannut jaksoja muun muassa sarjoista *Hiljainen todistaja*, *Tehdas*, *[[As If]]* ja *Antaa palaa!*.

## Pokeriura

Duthie tuli pokerimaailman tietoisuuteen voittamalla Mansaarella käydyn televisioidun Poker Million -turnauksen. Turnauksen ykköspalkinto oli miljoona puntaa. Sen jälkeen hän oli pelaamassa kolmessa *[[Late Night Poker]]* -pokeriohjelman jaksossa.

Vuoden 2003 Euroopan kaksinpelimestaruuskilpailuissa Duthie sijoittui toiseksi Mike Sextonin jälkeen.

John Duthie kehitti ja käynnisti European Poker Tourin, jota on pelattu vuodesta 2004.

Duthie edustaa European Poker Tourin pääsponsoria PokerStars-nettipokerihuonetta. Syyskuussa 2007 hänen pokeriuransa turnausansiot ylittivät 1,8 miljoonaa dollaria.
 
## Lähteet

## Aiheesta muualla

*
* Duthien profiili PokerStarsilla
Kuninkaallinen draamateatteri

**Kuninkaallinen draamateatteri** () eli **Dramaten** on teatteri Ruotsin pääkaupungissa Tukholmassa. Sen perusti kuningas Kustaa III vuonna 1788, ja se on Ruotsin näyttämötaiteen kansallisnäyttämö.

Nykyinen teatteritalo rakennettiin vuosina 1901–1908, ja sen suunnitteli arkkitehti Fredrik Lilljekvist. Rakennuksessa on nähtävissä kansallisromantiikan ja jugendin piirteitä. Suuren lämpiön seinällä on teatterin perustajaa, kuningas Kustaa III:ta esittävä seinämaalaus, jonka on tehnyt Gustaf Cederström. Rakennuksen koristeluista vastasi myös muun muassa Carl Larsson.

Niin sanottu pieni näyttämö perustettiin vuonna 1945 entisen elokuvateatterin tiloihin.

Dramatenin toimitusjohtaja Eirik Stubø erosi tehtävästään 8. huhtikuuta 2019 Josefin Nilssonista kertovan dokumentin *Josefin Nilssonin tarina* (*Josefin Nilsson – Älska mig för den jag är*) herättämän kohun vuoksi. Dokumentissa kerrottiin Dramantenissa yhä työskennelleen näyttelijän Nilssoniin kohdistamasta väkivallasta.

## Lähteet

## Aiheesta muualla

* http://www.dramaten.se/
Outo laakso

**Outo laakso** () on ilmiö, jossa ei-ihmishahmon ihmismäisyyden kasvaessa siihen on jossain vaiheessa yhtäkkiä vaikeampi samaistua. Laakso-nimitys viittaa kuoppaan kaaviossa, joka kuvaa hahmon samaistuttavuutta.

Hypoteesin esitti Masahiro Mori vuonna 1970. Alun perin hypoteesi on esitelty robotiikan yhteydessä, mutta se soveltuu myös esimerkiksi tietokoneanimaatioon.

Morin hypoteesi väittää, että kun robotista tehdään vähitellen ulkonäöltään ja liikkeiltään enemmän ihmisen kaltainen, ihmisen suhtautuminen robottiin on aluksi kasvavasti myönteisempää ja empaattisempaa. Jossain vaiheessa kuitenkin saavutetaan piste, jossa suhtautuminen robottiin muuttuukin yllättäen jyrkän torjuvaksi. Siinä pisteessä robotti alkaa näyttää oudolta ja mahdollisesti vaaralliselta ihmiseltä. Kuitenkin kun robotti muistuttaa aina vain enemmän normaalia ihmistä, ihminen alkaa lopulta tuntea sitä kohtaan samoin kuin tuntisi oikeaa ihmistä kohtaan.

Ilmiötä on käytetty hyväksi kauhuelokuvissa, joiden nuket, robotit ja elävät kuolleet ovat miltei-ihmisenkaltaisuudessaan pelottavia. Vahakabinetin nuket voivat myös olla samasta syystä häiritsevän näköisiä, vaikka tämä ei olisikaan niiden tarkoitus.

## Lähteet

## Aiheesta muualla

* Mori, Masahiro (1970). Bukimi no tani The uncanny valley  (K. F. MacDorman & T. Minato, Trans.). *Energy, 7*(4), 33–35. (Alun perin japaniksi)
* Dave Bryant: The Uncanny Valley
ISO 20252

**ISO 20252** on kansainvälinen markkinatutkimuslaatustandardi, joka lanseerattiin ensi kerran vuonna 2006 (ISO 20252:2006). Standardin laatijaorganisaatio on ISO (the International Organization for Standardization). ISO 20252 markkinatutkimusalan laatustandardi määrittelee suuren joukon tekijöitä, joita noudattamalla ja kehittämällä voidaan taata laadukas ja luotettava markkinatutkimuksen validiteetti, reliabiliteetti sekä lopputulos. Kyseistä standardia noudattavan yrityksen tavoitteena on jatkuva palveluiden kehittäminen ja asiakastyytyväisyyden parantaminen.

## Syyt ISO 20252 standardin olemassaololle

* Kansainvälinen standardi, joka harmonisoi kansallisia standardeja
* Kansainvälinen rajat ylittävä markkinatutkimustoiminta on nykyään hyvin yleistä
* Helpottaa markkinatutkimuspalvelujen vertailua, hankintaa ja toteuttamista rajojen yli
* Voidaan luotettavammin vertailla eri markkinoita
* Standardin perustein kerättyä dataa voidaan hyödyntää maailmanlaajuisesti
* Määrittelee tarkemmin erot esimerkiksi markkinatutkimuksen, markkinointitutkimuksen ja markkinointitoimenpiteen välillä
* Määrittelee laatuvaatimukset markkinatutkimuksen palveluntarjoajalle
* Turvaa markkinatutkimuspalvelun ostajan asemaa
* Turvaa vastaajien asemaa ja yksityisyyttä
## Katso myös

* Markkinatutkimus
* Markkinointitutkimus
* ISO

## Aiheesta muualla

* iso.org

__NOTOC__
Kenneth H. Cooper

**Kenneth H. Cooper** (s. 1931) on yhdysvaltalainen lääkäri ja entinen ilmavoimien eversti. Cooper kirjoitti vuonna 1968 kirjan *[[Aerobics]]*, joka korostaa pääpainonaan verenkiertoelimistön kohentamista.

Työskennellessään ilmavoimissa Cooper keksi yksinkertaisen Cooperin testin, jossa juostaan mahdollisimman pitkälle 12 minuutissa. Cooperin testi korreloi koko väestössä hyvin maksimaalisen hapenottokyvyn (VO2max) kanssa ja sopii käytettäväksi suuren ihmisjoukon kuntotason selvittämiseen. Cooperin testiä ollaan kritisoitu laajasti sen aiheuttamien tervysriskien (yleensä ikäryhmiin koskevia) takia.
Tar (Unix)

**tar** () on alun perin Unix-järjestelmissä käytetty tiedostomuoto, ja kyseisen tiedostomuodon käsittelyyn käytetty ohjelma. Nykyisin tar-tiedostomuoto ja ohjelman käyttöparametrit on määritelty POSIX.1-standardissa (1988 ja 2001), ja tiedostomuotoa tuetaan myös monissa muissa ei-POSIX-käyttöjärjestelmissä.

Alun pitäen ohjelma ja tiedostomuoto luotiin varmuuskopioiden tekemiseen nauha-asemalle ja muille sarjamuotoiseen tallentamiseen pohjaaville varmuuskopiolaitteille. Nykyisin sitä käytetään laajalti Unixin kaltaisissa järjestelmissä tiedostojen pakkaukseen yhteen tiedostoon, tavallisesti varmuuskopiointia, levittämistä tai siirtämistä varten. Sarjamuotoisuus näkyy edelleen siinä, että tar-ohjelma voi lukea arkistotiedoston standardisyötteestä ja kirjoittaa sen standardiulostuloon, ja mahdollistaa täten tiedon putkittamisen toiseen ohjelmaan. Haittana on se, että yksittäisten tiedostojen purkaminen tiedostosta on vaikeampaa, koska tar-tiedosto pitää lukea alusta alkaen purettavaa tiedostoa etsittäessä.

Tar-tiedostomuoto ei sisällä itsessään tiedon pakkausta. Tämän takia tar-tiedostot tyypillisesti pakataan vielä toisella ohjelmalla. Vanhemmissa Unix-järjestelmissä käytettiin compress-ohjelmaa, mutta nykyisin käytännön standardeja ovat gzip, bzip2 ja xz. Tar-tiedostojen tiedostopäätteinä ovat siis *.tar.gz* tai *.tgz*, jos tiedosto on pakattu gzip-ohjelmalla, tai *.tar.bz2* jos tiedosto on pakattu bzip2-ohjelmalla.

## Historia
Varhainen versio ohjelmasta oli mukana AT&T:n Unix-versiossa 7 (Seventh Edition Unix), joka oli yksi varhaisimmista laajalti käytetyistä ohjelman versioista. Ohjelma julkaistiin tammikuussa 1979, jolloin se korvasi tp-ohjelman Unix-versiosta 4 (Fourth Edition Unix). tp oli korvannut tap-ohjelman ensimmäisestä Unix-versiosta (First Edition Unix).

POSIX-standardi muutti useita asioita tar-määrittelyssä, kuten välilyöntien käyttö numerokenttien edessä. Ennen POSIX-standardia oli John Gilmoren pdtar ja standardin jälkeen ilmestyi "ustar" (Unix Standard tar).
Muita tar-versioita on muun muassa Joerg Shillingin star noin vuodelta 1985.

GNU-projektin version kirjoitti aluksi John Gilmore, jonka jälkeen sitä ovat kehittäneet useat henkilöt.

## Käyttö
### Valitsimet

### Esimerkkejä

Tehdään varmuuskopio koko kovalevystä (juurihakemistosta alkaen) nimellä backup0.tar:

```
tar -cvf backup0.tar -C / .
```

Puretaan yllä luotu arkisto juurihakemistoon: 

```
tar -xvf backup0.tar -C /
```

Kopioidaan hakemisto /usr/user1/ , sen kaikki tiedostot ja alihakemistot tiedostoineen hakemistoon /usr/user2 

```
tar -cvf - -C /usr/user1/ . | tar -xvf - -C /usr/user2/
```

Varmuuskopioidaan kaikki järjestelmän 30 päivää ja aikaisemmin muokatut tiedostot:

```
tar -cvf backup0.tar -C / `find / -mtime +30 -type f -print`
```


## Katso myös
* cpio

## Lähteet

## Aiheesta muualla
* tar(1) 
* GNU tar: an archiver tool
Ruotsin arkkitehtuurimuseo

**ArkDes** on museo Ruotsin pääkaupungissa Tukholmassa. Se sijaitsee Skeppsholmenilla, jossa on myös Moderna museet. ArkDesin edeltäjä oli vuoteen 2013 saakka Ruotsin arkkitehtuurimuseo (Arkitekturmuseet), jonka Ruotsin arkkitehtiliitto SAR oli perustanut vuonna 1962. Vuonna 1978 museo siirtyi Ruotsin valtion hallintaan. Museo uudistettiin vuonna 2013, jolloin se sai nykyisen nimensä. 

## Lähteet

## Aiheesta muualla

* Ruotsin arkkitehtuurimuseo
Joe Budden

**Joseph "Joe" Budden** (oik. **Joseph Anthony Budden II**, s. 31. elokuuta 1980 Spanish Harlem, New York, Yhdysvallat) on yhdysvaltalainen rap-artisti. Hän oli mukana Slaughterhouse-nimisessä rap-yhtyeessä.

## Diskografia
### Albumit
* *[[Joe Budden (albumi)|Joe Budden]]* (10. kesäkuuta 2003)
* *[[Mood Muzik: The Worst of Joe Budden]]* (Mixtape, 2003)
* *[[Mood Muzik 2: Can It Get Any Worse?]]* (Mixtape, 2005)
* *[[Album Before The Album]]* (17. heinäkuuta 2007)
* *[[Mood Muzik 3: For Better or for Worse]]* (Mixtape, 15. joulukuuta 2007)
* *Mood Muzik 3: The Album* (26. helmikuuta 2008)
* *[[Padded Room]]* (toukokuu 2008)

### Singlet
*2002: "Breathe on 'Em/Get Right with Me"
*2002: "Focus"
*2003: "Pump It Up"
*2003: "Drop Drop"
*2003: "Clubbin" (mukana *[[Marques Houston]]*) 
*2004: "Fire" (mukana *[[Busta Rhymes]]*) 
*2004: "Body Hot/Pop Off"
*2004: "Not Your Average Joe (mukana *[[Joe]] & [[Fat Joe]]*) 
*2005: "Gangsta Party" (mukana *[[Nate Dogg]]*)
*2006: "Crazy (remix)" (mukana *[[Gnarls Barkley]]*)
*2007: "Because Of You (remix)" (*mukana [[Ne-Yo]]*) 
*2007: "Star Inside Of Me" (mukana *Suzzy Q*) 
*2008: "Touch & Go"
*2008: "The Future" (mukana *[[The Game (rap-artisti)|The Game]]*) 

## Lähteet
Sakari Palsola

**Sakari Markus Palsola** (s. 9. kesäkuuta 1972 Oulu) on suomalainen ex-jääkiekkoilija. 

Palsola on Oulun Kärppien kasvatti. Uransa aikuisten sarjoissa hän aloitti Kärppien joukkueessa silloisessa I-divisioonassa vuonna 1991. Kahden Kärppä-kauden jälkeen Palsola siirtyi Raumalle Lukon joukkueeseen ja samalla SM-liigaan. Peliaikaa hän sai kuitenkin vähän, ja hänet lähetettiin takaisin I-divisioonaan. Divisioonassa hän pelasi TuTon ja Kiekko-67:n joukkueissa. Kaudelle 1994–1995 Palsola sai jälleen mahdollisuuden Lukossa. Uraansa hän jatkoi Raumalla kauden 1997–1998 runkosarjan loppuun, kunnes hän siirtyi takaisin Kärppiin. 

Kärpissä Palsola oli nostamassa joukkuetta takaisin pääsarjaan. Hän oli myös joukkueen kapteeni. Uransa hän lopetti Suomen mestaruuteen kauden 2004–2005 jälkeen. 

Palsolan perheeseen kuuluu Eija-vaimo sekä kaksi lasta. Sakarin setä Jaakko Palsola valmensi Oulun Kärppiä kaudella 1988–1989.

## Tilastot

## Lähteet
* 

## Aiheesta muualla
*Palsola Jatkoaika.comissa
Örn Arnarson

**Örn Arnarson** (s. 31. elokuuta 1981 Reykjavík) on islantilainen uimari, joka edusti kotimaataan kesäolympialaisissa kolme kertaa, 2000, 2004 ja 2008. Hänen paras sijoituksensa olympialaisissa on neljäs sija 200 metrin selkäuinnissa vuonna 2000.

Vuotta myöhemmin, pitkän radan MM-kilpailuissa 2001 Fukuokassa, Örn voitti hopeaa 100 metrin selkäuinnissa sekä pronssia 200 metrin selkäuinnissa. Lisäksi hän on voittanut uransa aikana kymmenen mitalia lyhyen radan EM-kilpailuissa.

## Lähteet
*Finan biografia 
### Viitteet
Hostelli

**Hostelli** on edullinen majoitusliike. Hostelleja ovat niin retkeilymajat, retkeilyhotellit kuin kesähotellitkin. Hostellit ovat avoinna kaikille, ja niitä ylläpitävät yleensä erilaiset yhteisöt ja yritykset. Hostellin hinta koostuu pelkästään vuodepaikasta, ja erilaisia lisäpalveluita voi ostaa tarvittaessa erikseen. Näitä ovat muun muassa aamiainen, lounas ja sauna. Osa hostelleista tarjoaa lisäksi harrastusmahdollisuuksia ja ohjelmapalveluja. 

Majoittuja voi tuoda myös halutessaan mukanaan omat lakanansa ja näin säästää kuluissa. Monissa hostelleissa makuupussien käyttö on kielletty. Vuodepaikan hintaan vaikuttavat esimerkiksi hostellin sijainti, taso ja huonekoko. Huoneiden koot vaihtelevat yhden hengen huoneista suuriin 6-8 hengen nukkumatiloihin eli dormitorioihin. Useimmissa hostelleissa on yhteiset suihku- ja saniteettitilat sekä itsepalvelukeittiö. Hostellit ovat usein kiinni päivällä siivouksen aikana.

Osa hostelleista on auki vain kesäisin. Talvisin kesähostellit voivat toimia oppilasasuntoloina tai olla muussa käytössä. Osa ulkomailla toimivista hostelleista ei välttämättä majoita paikallisia asukkaita, jotta varsinaisille matkailijoille riittäisi majoitustilaa.

## Historiaa
Ensimmäisen ympärivuotisen hostellin (*Jugendherberge*, *Youth Hostel*) avasi Richard Schirrmann vuonna 1912 Altenaan Saksaan. Hän perusti vuonna 1909 nykyään Hostelling Internationalina tunnetun hostelliverkoston, jonka jäsenjärjestö Suomessa on Suomen Hostellijärjestö.

### Suomen kesähotellit
Muiden maiden tavoin Suomessakin monet opiskelija-asuntolat muuttuvat korkeakoulujen kesäloma-ajaksi hostelliksi. Suomessa käytettiin aiemmin termiä *kesähotelli*, ja esimerkiksi vuonna 1971 perustettuun kesähotellien yhteiseen varausjärjestelmään liittyi 16 kesähotellia, jotka tarjosivat kaikkiaan noin kuusi tuhatta vuodepaikkaa. Ryhmään kuului opiskelija-asuntoloita Helsingissä (mm. Domus Academica), Turussa (juuri valmistunut Turun ylioppilaskylä), Tampereella, Jyväskylässä (Kortepohjan ylioppilaskylä), Oulussa (Linnanmaan opiskelija-asunnot) ja Lahdessa (Mukkulan kesähotelli). Kesähotellien käyttäjistä neljä viidesosaa oli tuolloin ulkomaalaisia. Hotelli- ja hostellitarjonnan monipuolistumisen ja matkailijoiden tulotason kohoamisen myötä kesähotellitoimintaa on sittemmin opiskelupaikkakunnilla vähennetty. Myös opiskelijat alkoivat kritisoida sitä, että asunto piti joka kesä tyhjentää henkilökohtaisista tavaroista ja itse piti majoittua huonommin hotellihuoneeksi kelpaavaan vaihtoehtoon, kuten soluasunnon huoneeseen.

## Lähteet

## Aiheesta muualla

* www.hostellit.fi
* www.hihostels.com
Cpio

**cpio** on kopiointiin, varmuuskopiointiin ja arkistointiin tarkoitettu Unix-ohjelma sekä sen tuottama tiedostomuoto. Alun perin se oli tehty nauha-arkistointia varten. cpio:n käyttö RPM-paketoinnissa tekee siitä tärkeän arkistointimuodon.

## Käyttö

### Valitsimet
*-o , luo arkiston
*-i , purkaa arkistosta
*-t , listaa arkiston sisällön (käytetään yhdessä i-valitsimen kanssa)

### Esimerkkejä
Tehdään arkisto koko kovalevystä sisältöineen:

```
find / -print | cpio -o > backup0.cpio
```


Listataan yllä luodun arkiston kaikki tiedostot:

```
cpio -it < backup0.cpio
```


Kopioidaan hakemiston /home/user1 sisältö hakemistoon /home/user2:

```
find /home/user1 -print | cpio -vdp /home/user2
```


## Katso myös
* tar
Light at the End of the World

__NOTOC__
**Light at the End of the World** on brittiläisen synthpop-yhtye Erasuren kolmastoista studioalbumi.

Albumilla yhtye vei soundinsa aiempaa nopeatempoisempaan ja tanssittavampaan suuntaan. Kappaleiden sanoitukset käsittelevät entistä henkilökohtaisempia teemoja, kuten kappaleessa "Storm in a Teacup" laulaja Andy Bellin äidin alkoholismia. 

## Kokoonpano
* Vince Clarke – syntetisaattorit, kosketinsoittimet
* Andy Bell – laulu

## Kappaleet
Kaikki kappaleet kirjoittaneet Vince Clarke ja Andy Bell.

### Iso-Britannia
# 
# 
# 
# 
# 
# 
# 
# 
# 
# 

### Japanin painos
# I Could Fall In Love With You (Monteverde Extended Mix)
# I Like It
# I Could Fall In Love With You (video)

### Rajoitettu painos ja Deluxe Version
# 
# 

### Digitaalinen lataus
# 

## Singlet

## Lähteet
MR-444

**MR-444 Baghira** on itselataava kaksitoiminen pistooli, joka on valmistettu Venäjällä. MR-444 suunniteltiin korvaamaan Venäjän armeijan palveluskäytössä olleet Makarov-pistoolit. Aseen kaliiperivaihtoehdot ovat 9×17 mm Browning court, 9×18 Makarov ja 9×19 mm Parabellum.

MR-444 on kevyt, muovirunkoinen ase, jonka piipun lisäksi liikkuvat osat, kuten liipaisin, luisti ja iskuri ovat terästä. Ampuja voi virittää iskurin käsin, jolloin asetta voidaan käyttää kaksitoimisena. Ensimmäisen patruunan ollessa patruunapesässä laukaisu on nopeampi, kun iskuri on etukäteen viritetty.

Hylsynpoistaja osoittaa ampujalle, onko lippaassa jäljellä patruunoita. Jos hylsynpoistajan etureuna on hieman koholla, lippaassa on vielä patruunoita, mutta jos etureuna on samassa linjassa luistin kanssa, lipas on tyhjä.

## Lähteet
* Guns.ru 2006
Antti Into Virtanen

**Antti Into Virtanen** (s. 4. marraskuuta 1955 Juttila, Tuulos) on suomalainen taidemaalari. Virtanen on maalannut vuodesta 1971 lähtien, ennen maalaamista hän toimi suutarina Helsingissä. Ammatikseen hän alkoi maalata vuonna 1980, ja myöhemmin hän muutti takaisin Juttilaan. Virtasen puoliso on Liisa Virtanen, ja heillä on kaksi lasta.

Virtasen suurin innoittaja on luonto. Hän on maalannut useita teoksia mallinaan Tuuloksen maalaisnäkymät. Monissa Virtasen töissä esiintyy punatulkku, joka on hänen mielestään Suomen kaunein lintu. Hän on maalannut myös muutamia henkilökuvia, muun muassa Tarja Halosesta ja Pentti Arajärvestä. Suurin osa Virtasen maalauksista edustaa tyylisuunnaltaan realismia.

Virtanen on pitänyt monia näyttelyjä omista töistään. Suuri osa niistä on pidetty Tuuloksessa. Yksi hänen töistään on löytänyt paikkansa presidentin kesäasunnosta Kultarannasta.

## Aiheesta muualla
*Antti Into Virtasen verkkosivut
Leirintäalue

**Leirintäalue** on alue joka on tarkoitettu tilapäiseen majoitukseen kierto- tai omatoimimatkailijoille. Majoittua voi esimerkiksi teltassa, matkailuautossa, matkailuvaunussa tai mökissä. Jotkut leirintäalueet mahdollistavat myös pidemmänkin majoittumisen.

Muun muassa pyykkitupa, sauna, keittiörakennus, televisio- ja oleskelutila, leikkihuone ja -kenttä, elintarvikekauppa, nuotiopaikka ja uimaranta kuuluvat monen leirintäalueen peruspalveluihin. Joillakin leirintäalueilla järjestetään myös erilaisia oheispalveluja ja aktiviteetteja, joista esimerkkeinä vaellus ja kanootin vuokraus. Leirintämatkailusesonki Suomessa keskittyy juhannuksen ja elokuun välille.

Leirintäalueet luokitellaan Suomessa 5-portaisen järjestelmän mukaan 1–5 tähdellä. Järjestelmä otettiin käyttöön vuonna 1996. Leirintäalueiden luokitus on Suomessa vapaaehtoista. Suurin osa suomalaisista luokitelluista leirintäalueista on saanut kolme tähteä, viiden tähden tason ovat saavuttaneet toistaiseksi vain Kuopion Rauhalahti, Manamansalon leirintäalue Vaalassa, Poroholman lomakeskus Raumalla ja Santalahti Kotkassa. Suomessa on tällä hetkellä noin 330 yleistä leirintäaluetta, joissa on tilaa 125&nbsp;000 ihmiselle.

## Katso myös
*Camping
*Matkaparkki

## Aiheesta muualla

* Camping in Finland 

## Lähteet
Feuerbach

**Feuerbach** on muun muassa seuraavien henkilöiden sukunimi:

* Al Feuerbach (s. 1948), yhdysvaltalainen kuulantyöntäjä
* Anselm Feuerbach (1829–1880), saksalainen taidemaalari
* Karl Wilhelm Feuerbach (1800–1834), saksalainen matemaatikko
* Lawrence Feuerbach (1879–1911), yhdysvaltalainen kuulantyöntäjä ja köydenvetäjä
* Ludwig Feuerbach (1804–1872), saksalainen filosofi
* Paul Johann Anselm Ritter von Feuerbach (1775–1833), saksalainen oikeustieteilijä.

## Muuta
**[[Feuerbach-teesit]]*, Karl Marxin filosofinen teos.
*geometrisia käsitteitä:
** Feuerbachin ympyrä, yhdeksän pisteen ympyrä, kolmioon liittyvä ympyrä
** Feuerbachin piste, yhdeksän pisteen ympyrän ja kolmion sisään piirretyn ympyrän sivuamispiste.
Robert Zoellick

**Robert Bruce Zoellick** (s. 25. heinäkuuta 1953 Naperville, Illinois, Yhdysvallat) on yhdysvaltalainen poliitikko ja juristin koulutuksen saanut investointipankkiiri sekä Maailmanpankin entinen johtaja (2007-2012). Hän on aikaisemmin toiminut mm. Yhdysvaltain entisenä kaupan edustajana ja apulaisulkoministerinä Condoleezza Ricen alaisuudessa. 

Yhdysvaltain presidentti George W. Bush esitti häntä Maailmanpankin uudeksi pääjohtajaksi Paul Wolfowitzin tilalle, joka joutui eroamaan tehtävistään 30. kesäkuuta 2007. Zoellick valittiin pääjohtajaksi viisivuotiselle kaudelle, eikä hän enää jatka kauden päätyttyä 30. kesäkuuta 2012. Tällä hetkellä Zoellick työskentelee investointipankki *Goldman Sachsin* kansainvälisen kaupan varapuheenjohtajana. Hän on vannoutunut vapaakaupan kannattaja.

## Lähteet

## Aiheesta muualla
Retikulosyytti

**Retikulosyytti** ( = *ontelo, solu*) eli *verkkosolu* on nisäkkäiden punasolun epäkypsä muoto. Niitä vapautuu verenkiertoon, jossa ne kypsyvät lopullisesti. Retikulosyyteissä ei ole enää tumaa, mutta niissä on yhä mitokondrioita, Golgin laitteita ja ribosomeja. Näiden soluelinten avulla syntetisoidaan hemoglobiinia ja muodostetaan solun tukirankaa.

Retikulosyytin nimi tulee sanasta "reticular", joka tarkoittaa verkkomaista. Nimitys johtuu ribosomi-RNA:sta, joka näyttää sopivassa värjäyksessä verkkomaiselta.

Elimistön punasolumäärän laskiessa, esimerkiksi verenvuodon  seurauksena, kasvaa punasolujen tuotanto luuytimessä ja retikulosyyttien osuus verenkierrossa. Retikulosyyttilaskennan avulla saadaan tarvittaessa luotettava kuva punasolujen muodostumisnopeudesta.

## Lähteet

## Aiheesta muualla
*Solunetti: Retikulosyytit
Alan Gelfand

**Alan "Ollie" Gelfand** (s. 1963 New York) on rullalautailutemppu ollien keksijä.

Gelfand muutti New Yorkista Hollywoodiin, Floridaan perheensä kanssa vuonna 1968. Alan Gelfand aloitti rullalautailun vuonna 1974, kun hänen isänsä osti hänelle ensimmäisen rullalautansa. Vuonna 1976 hän voitti Etelä-Floridan rullalautailukilpailun.
Asiakastutkimus

**Asiakastutkimus** on tutkimus, jolla selvitetään esimerkiksi asiakastyytyväisyyttä, asiakkaiden mieltymyksiä, ostopäätöksiin vaikuttavia tekijöitä tai asiakassuhteen muutoksia. Asiakastutkimuksen tiedonkeruumetodit ovat markkinatutkimuksen kaltaisia, eli asiakastutkimuksen tiedonkeruu tyypillisimmin toteutetaan kyselynä.

**Asiakastyytyväisyystutkimus** on tyypillisin asiakastutkimuksen muoto ja samalla yksi yleisimmin toteutettuja tutkimuksia yrityksissä. 

Asiakastyytyväisyyteen liittyy kiinteästi asiakasuskollisuus. Suomalaisten yritysten asiakasuskollisuutta on tutkittu mm. TNS gallupin Asiakkuusindeksi-tutkimuksessa.

## Katso myös
* Markkinatutkimus
* Markkinointitutkimus
* Henkilöstötutkimus
* Sidosryhmätutkimus
* ISO 20252

## Lähteet
* ESOMAR, markkinatutkimus- ja markkinointitutkimus käsitteiden laadulliset tekijät
* ISO (International Organization for Standardization)  ISO 20252 standardi

## Aiheesta muualla
*SMTL (Suomen Markkinatutkimusliitto) 
*ESOMAR (European Society for Opinion and Marketing Research) 
*The Market Research Society 
*Marketing Research Association
Leave Me Alone

**Leave Me Alone** on Hanna Pakarisen kappale *[[Lovers]]*-albumilta vuodelta 2007. Kappaleen ovat säveltäneet Martti Vuorinen ja Mika Huttunen, sanoittaneet Martti Vuorinen ja Hanna Pakarinen. Kappaleesta tehtiin Euroviisujen vuoksi myös musiikkivideo.

Laulaja Ilta käänsi kappaleen sanoittaja Saara Törmän kanssa muotoon ”Mee nyt vaan pois”, ja esitti suomenkielisen version Vain Elämää ohjelman 15. tuotantokaudella.

## Euroviisut
*Leave Me Alone* oli Suomen edustuskappale vuoden 2007 Euroviisuissa.

Suomi oli suoraan mukana finaalissa edellisvuoden voiton ansiosta. Pakarisen esiintymisvuoro oli viidentenä. Leave Me Alone sijoittui lopulta 17. saatuaan yhteensä 53 pistettä. Täydet 12 pistettä antoivat Islanti ja Ruotsi.

## Single
Albumilla kappaleen kesto on 3.34, mutta Euroviisujen aikarajan vuoksi se editoitiin uuteen pituuteen.
Singlestä painettiin ainakin neljä eri versiota.

;Muovikannellinen, lähetettiin promona radioihin keväällä 2007
#*Leave Me Alone* (Eurovision Edit)
#*Tell Me What To Do* (Eurovision Edit)

;Suomen Posteissa myyty ns. postikorttisingle
#*Leave Me Alone* (Eurovision Edit)
#*Tell Me What To Do* (Eurovision Edit)

;Pahvitasku, jaettu promona Euroviisuissa
#*Leave Me Alone* (Eurovision Edit)

;Muovikannellinen, jaettu promona Euroviisuissa
#*Leave Me Alone* (Eurovision Edit)
#*Love Is Like a Song*

## Lähteet

## Aiheesta muualla
* Kappaleen esittely YLE:n Eurovision-sivustolla
Aphrodite Terra

**Aphrodite Terra** (suom. *Afroditen maa*) on mannerta muistuttava alue lähellä Venuksen päiväntasaajaa. Se on pinta-alaltaan noin neljä kertaa Venuksen toisen ”mantereen” Ishtar Terran kokoinen. Aphrodite Terra sijaitsee Venuksessa leveydellä 10 pohjoista - 10 eteläistä leveyttä suunnilleen 60–150 itäistä pituutta. Manner on 1–5 kilometriä korkealla eli selvästi korkeammalla kuin muu Venuksen pinta. Kaksi laajinta korkeaa aluetta ovat Ovda Regio mantereen keskiosassa ja Thetis Regio sen itäosassa.

Aphrodite Terran keskiosissa on suuria nauhamaisia laaksoja, muun muassa Dali Chasmata ja Diana Chasmata.

## Lähteet

## Aiheesta muualla
* USGS:n Aphrodite Terran kartta
Tim Henman

**Timothy "Tim" Henry Henman** (s. 6. syyskuuta 1974 Oxford) on englantilainen tennispelaaja. Hän oli ensimmäinen brittipelaaja sitten Roger Taylorin 1970-luvulla, joka selvisi välieriin Wimbelonin tennisturnauksen miesten kaksinpelissä. Ennen Andy Murrayn nousua tennismaailman huipulle häntä pidettiin Ison-Britannian ainoana voittajaehdokkaana Wimbledonissa. Henmanin uran aikana maan viimeisin miesten kaksinpelin Wimbledon-voittaja oli Fred Perry vuodelta 1936.

Henman aloitti ammattilaisuransa vuonna 1993 ja pelasi Grand Slam -turnausten välierissä kuusi kertaa (Ranskan avoimet 2004, Wimbledon 1998, 1999, 2001 ja 2002, Yhdysvaltain avoimet 2004). Tenniksen ATP-listalla Henman oli parhaimmillaan neljäs (8. heinäkuuta 2002). Henman voitti urallaan 11 kaksinpeliturnausta ja neljä nelinpeliturnausta. Atlantan olympialaisissa 1996 Henman sai hopeaa miesten nelinpelissä yhdessä Neil Broadin kanssa.

Henman pelasi viimeisen Grand Slaminsa vuoden 2007 Yhdysvaltain avoimissa, jossa hän putosi toisella kierroksella Ranskan Jo-Wilfried Tsongalle. Hän pelasi vielä brittien Davis Cup -joukkueessa syyskuussa 2007, jonka jälkeen päätti uransa.

## Lähteet

## Aiheesta muualla
Super Mario Bros. Deluxe

**Super Mario Bros. Deluxe** on Game Boy Colorille tehty käännös NES:n suositusta *[[Super Mario Bros.]]* -tasohyppelypelistä. Grafiikka on samaa vanhaa kuin NES:llä, eikä Super Mario All-Stars -tyylin päivitystä tehty GBC:n teknisistä syistä johtuen. Erot ovat muiden muassa tallennus, challenge mode ja maailmankartta. Lisäksi pelistä löytyy muutamia bonuksia, kuten alkuperäinen *[[Super Mario Bros.: Lost Levels]]* (viisi viimeistä maailmaa poistettiin kokonaan), *[[Mario Bros.]]* moninpelinä, pari alkuperäiseen SMB:hen perustuvaa peliä ja muutama minipeli. Pelin suosion vuoksi Nintendo aloitti *[[Super Mario Advance]]* -uudelleenjulkaisusarjan.

## Aiheesta muualla
* 
* ''Super Mario Bros. Deluxe'' Super Mario Wikissä 
* ''Super Mario Bros. Deluxe'' The Mushroom Kingdomissa
Takao Momiyama

**Takao Momiyama** (, s. , Japani) on Ruotsissa asuva japanilainen tekstiilitaiteilija ja budō-opettaja (ZNKR iaidō 7. dan renshi, ZNKR jōdō 7. dan ja kendō 5. dan). Momiyama on yhdessä Rolf Radakovitsin kanssa vaikuttanut suuresti ZNKR iaidōn ja ZNKR jōdōn harjoittelun lisääntymiseen Suomessa 2000-luvulla johtamalla lukuisia leirejä Suomessa kummassakin lajissa. Ensimmäisen virallisen leirityksen ZNKR iaidōssa ja ZNKR jōdōssa Momiyama piti vuonna 1997 Pori jazz -kendō-leirillä.

## Budoharjoittelu
Momiyama harjoittelee aktiivisesti sekä kendōta (16-vuotiaasta) että iaidōta ja jōdōta. Kouluaikoinaan hän harrasti myös judoa.

## ZNKR:n lajeissa suoritetut graduoinnit

## Lähteet

## Aiheesta muualla
* Takao Momiyaman kotisivut  
* Takao Momiyaman haastattely Ruotsin televisiossa 3. maaliskuuta
Rolf Radakovits

** Rolf Radakovits ** 
()
oli Ruotsissa asunut, syntyään itävaltalainen budō-opettaja (ZNKR iaidō 6. dan renshi, ZNKR seitei jōdō 6. dan). Radakovits-sensei vaikutti merkittävästi, yhdessä Takao Momiyama -sensein kanssa, ZNKR iaidōn ja ZNKR jōdōn harjoittelun vahvistumiseen Suomessa 2000-luvulla, vetämällä lukuisia leirejä Suomessa kummassakin lajissa.

## ZNKR:n lajeissa suoritetut graduoinnit

### Iaidōssa
* Renshi 2007
* 6. dan 5. syyskuuta 2006.
* 5. dan 16. elokuuta 2000 Yhdistynyt kuningaskunta Brighton
* 4. dan 20. elokuuta 1995 Yhdistynyt kuningaskunta Warwick
* 3. dan 12. elokuuta 1993 Alankomaat Sittard
* 2. dan 11 elokuuta 1992 Yhdistynyt kuningaskunta Southampton
* 1. dan 3. elokuuta 1991 Ruotsi Tukholma

### Jōdōssa
* 6. dan, 5. syyskuuta 2010 Belgia Bryssel
* 5. dan, 13. elokuuta 2001 Yhdistynyt kuningaskunta Brighton
* 4. dan 16. elokuuta 1995 Yhdistynyt kuningaskunta Warwick
* 3. dan 9. elokuuta 1993 Alankomaat Sittard
* 2. dan 8 elokuuta 1992 Yhdistynyt kuningaskunta Southampton
* 1. dan 13. elokuuta 1990 Yhdistynyt kuningaskunta Lontoo

## Lähteet
Saint Vincent ja Grenadiinien lippu

**Saint Vincent ja Grenadiinien lippu** otettiin käyttöön 21. lokakuuta 1985. Sen mittasuhteet ovat 2:3. Keskellä lippua on kahden kapeamman kentän välissä leveä keltainen kenttä. Tangon puolella sijaitseva kenttä on sininen ja liehuvan puolella oleva puolestaan vihreä. Lipun keskikentässä on kolme V-kuvion Saint Vincentin mukaan muodostavaa vihreää timanttia. Timantit viittaavat saarten lempinimeen *Antillien jalokivet*. Sininen väri kuvaa merta ja taivasta. Keltainen kuvaa Grenadiinien kultaisia hiekkarantoja, ihmisten sydämellisyyttä ja iloista luonnetta. Vihreä puolestaan kuvaa ihmisten kestävää elinvoimaisuutta ja Saint Vincentin rehevää kasvillisuutta. Myös lipusta käytetään lempinimeä *Jalokivet*.

## Katso myös
*Saint Vincent ja Grenadiinit

## Lähteet
The Mall

**The Mall** (/ðə mæl/) on yksi Ison-Britannian pääkaupungin Lontoon merkittävimmistä kaduista. Se alkaa Buckinghamin palatsin edustalta ja päättyy Trafalgar Squarelle. Katu on suljettuna liikenteeltä sunnuntaisin ja yleisinä loma- tai juhlapäivinä, sekä ajoittain myös seremoniallisten tilaisuuksien vuoksi.

The Mall rakennettiin 1800-luvun loppupuolella ja 1900-luvun alussa seremonialliseksi reitiksi. Samoihin aikoihin myös uusittiin Buckinghamin palatsin julkisivut ja Victoria Memorial pystytettiin palatsin edustalle. Valtiovierailujen aikaan Ison-Britannian hallitsija ja vieraileva valtionpäämies kuljetetaan juhlallisin menoin The Mallia pitkin Buckinghamin palatsiin. Tuolloin katu on koristeltu Ison-Britannian ja vierailevan valtionpäämiehen edustaman valtion lipuin.
Victoria Memorial

**Victoria Memorial** voi viitata useisiin Yhdistyneen kuningaskunnan kuningatar Viktorialle pystytettyihin muistomerkkeihin.

* Victoria Memorial Hall (usein pelkkä *Victoria Memorial*) Intian Kalkutassa
* Victoria Memorial Lontoon The Mall -kadun varrella
Jokipaju

**Jokipaju** (*Salix triandra*) on yleensä 2&ndash;6 metriä korkea pieni pajuihin kuuluva puu tai suuri pensas. Se on kestävä, rehevä ja nopeakasvuinen. Jokipajun kasvutapa on löyhästi pallomainen. Se kasvaa veden äärellä tai kosteilla paikoilla. Jokipaju viihtyy parhaiten aurinkoisilla tai puolivarjoisilla, tuoreilla ja märillä kasvupaikoilla.

Jokipajun lehdet ovat tummanvihreät, soikeat ja nystyhampaiset. Norkkosuomut ovat hailakankeltaiset. Oksat näyttävät vaaleilta, mutta vanhojen varsien hilseillessä punaruskea pinta tulee näkyviin.

Jokipajua voidaan käyttää koristekasvina, ja sen versoja voi käyttää punontaan.

Jokipaju on luokiteltu Suomessa silmälläpidettäväksi lajiksi.

## Lähteet
* Puutteenkylän puutarha 
* Lajintuntemusopas 

### Viitteet

## Aiheesta muualla
* 
* Pinkka, Lajintuntemuksen oppimisympäristö: Jokipaju (''Salix triandra'') 
* Suomen Lajitietokeskus: Jokipaju (''Salix triandra'')
* Luontoportti: Jokipaju (''Salix triandra'') 
* United States Department of Agriculture (USDA): ''Salix triandra''
Strøget

**Strøget** ( tai ) on yhteisnimitys muutamalle toistensa jatkeina olevalle kadulle ja niiden välillä sijaitsevalle aukiolle Tanskan pääkaupungin Kööpenhaminan keskustassa. Sen muodostavat *Frederiksberggade*, *Nytorv*, *Gammeltorv*, *Nygade*, *Vimmelskaftet*, *Amagertorv* ja  *Østergade*. Ne ovat kävelykatuja, ja yhdessä ne muodostavat Euroopan pisimmän kävelykadun.

Yhteensä Strøget on noin 1,1 kilometrin pituinen ja ulottuu Rådhuspladsenilta Kongens Nytorv -aukiolle. Strøget on merkittävä turistinähtävyys ja yksi Euroopan vanhimmista kävelykaduista. Kaduilla kulkee päivittäin kymmeniä tuhansia ihmisiä.

Yhteisnimitystä Strøget alettiin mainituista kaduista käyttää 1800-luvun lopulla. Kävelykaduksi Strøget luotiin 1960-luvulla, kun ajoneuvot alkoivat saada merkittävää jalansijaa Kööpenhaminan vanhankaupungin kaduilla. Paikallispoliitikot halusivat säästää osan kaduista ainoastaan jalankulkijoille.

## Lähteet

## Aiheesta muualla
Varre Vartiainen

**Tomi "Varre" Vartiainen** (s. 30. syyskuuta 1974 Helsinki) on suomalainen kitaristi. Hän on ollut Leningrad Cowboysin jäsen vuodesta 2000.

## Varhaiset vaiheet
Vartiainen vietti nuoruutensa Keravalla. Hän aloitti pianonsoiton seitsemänvuotiaana, mutta kiinnostui kitaransoitosta kymmenvuotiaana. Vartiainen opiskeli Keravan musiikkiopistossa ja soitti siellä myös ensimmäisissä yhtyeissään. Myöhemmin hän siirtyi Sibelius-lukioon Helsinkiin ja sieltä vuonna 1993 Oulunkylän Pop & Jazz konservatorioon. Armeijan hän kävi Haminassa Puolustusvoimien varusmiessoittokunnassa.

## Jatko-opinnot ja työ
Vuonna 1997 Vartiainen siirtyi opiskelemaan Sibelius-Akatemian jazzmusiikin osastolle. Uuden Musiikin Orkesterin nuorena solistina hän on toiminut vuodesta 1998. Vartiainen on tehnyt freelance-keikkoja, studiotyötä, opetusta, teatteria ja TV-työtä (mm. Joonas Hytönen House Band ja Idols).

Vuosina 1998–2000 Vartiainen soitti yhtyeessä nimeltä Bingo, johon kuuluivat myös Toni Porthén ja Lasse Lindgren. Toisessa kolmijäsenisessä yhtyeessä, Husbandissa hän on soittanut vuodesta 2000, jolloin hän liittyi myös Leningrad Cowboysiin. Sleepy Sleepersiin hänet kutsuttiin vuonna 2004. 

Varre Vartiainen on myös Open Eye Band -progerockyhtyeen kitaristi. Open Eye Band julkaisi elokuussa 2008 debyyttialbuminsa *Screaming Baby*.

## Lähteet
* Varrevartiainen.fi

### Viitteet
Tanskan kuninkaallinen teatteri

**Tanskan kuninkaallinen teatteri** (, alun perin *Komediehuset*) on merkittävin teatterilaitos Tanskassa. Se sijaitsee maan pääkaupungissa Kööpenhaminassa. Nykyisessä osoitteessaan teatteri on sijainnut vuodesta 1748 lähtien. Teatteri on Tanskan kansallisnäyttämö teatterille, oopperalle, baletille ja orkesterille. Kokonaisuuteen kuuluvat Kongens Nytorvilla sijaitsevan vanhan teatteritalon (1874) lisäksi vuonna 2005 valmistunut Kööpenhaminan ooppera ja vuonna 2008 valmistunut kolmen näyttämön puheteatterirakennus *Skuespilhuset*, molemmat omilla sataman alueen merenrantatonteillaan. 

## Lähteet

## Aiheesta muualla

* Viralliset sivut
Next (elokuva)

**Next** on vuonna 2007 ensi-iltansa saanut Lee Tamahorin ohjaama yhdysvaltalainen jännityselokuva. Elokuvan pääosissa nähdään Nicolas Cage, Julianne Moore ja Jessica Biel. Suomessa ensi-ilta oli 27. huhtikuuta 2007. Next perustuu löyhästi Philip K. Dickin kirjoittamaan novelliin *[[The Golden Man]]*.

## Juoni

Cris Johnson (Nicolas Cage) on Las Vegasissa show’ta pyörittävä taikuri. Hänellä on ihmeellinen kyky nähdä pari minuuttia tulevaisuuteen, mutta vain omaansa. Crisin on helppo istuskella korttipöydissä ja katsoa etukäteen, mitä kortteja on tulossa ja asettaa panoksensa sen mukaan. Luotejakin voi väistää helposti, kun tietää minne ne tulevat. Kasinon turvamiehet alkavat lopulta kiinnittää huomiota Crisin pelaamiseen valvontakameroiden avulla, jolloin Cris häipyy paikalta. Kun tietää etukäteen, mistä ovesta vartijat ovat tulossa ja minne menossa, pakeneminenkin on helppoa. Myös naisten iskeminen sujuu helposti, kun tietää miten nainen reagoi iskurepliikkeihin. Voi yrittää niin kauan, että paras vaihtoehto löytyy.

Sinkkuna elelevä Cris on varma, että jossain häntä odottaa juuri se oikea. Ja kerran kuppilaan käveleekin Liz (Jessica Biel). Sillä ensi kerran elämässään Cris alkaa nähdä myös jonkun toisen tulevaisuuteen. Hallituksen agentti Callie Ferris (Julianne Moore) on saanut tietää, että terroristit aikovat räjäyttää ydinpommin Los Angelesissa. Siksi hän haluaisi apua tulevaan näkevältä, sillä aika on käymässä vähiin. Valitettavasti Cris on vastahakoinen.

## Näyttelijät
Jannica och dockvagnen

**Jannica och dockvagnen** (”Jannica ja nukenvaunut”) on ruotsalaisen kuvanveistäjän Gunnel Friebergin suunnittelema taideteos. Pronssinen teos pystytettiin vuonna 1986 Tukholman Södermalmin kaupunginosaan. Veistos esittää realistisesti nuorta tyttöä nukke sylissään sekä vanhanaikaista nukenvaunua. *Jannica och dockvagnen* on yksi Katarina Bangatan varrella olevista veistoksista.

## Lähteet